[{"text_idx": "#000001", "text": "Andreas ku\u0308sis mu ka\u0308est, et kust ta leiab mo\u0303ne meie Eesti pulmapildi. Juhatasin talle teeotsa ka\u0308tte ja tema asus midagi ja\u0308lle tegema. Veidi hiljem ta juba puhastas printerit ja pani halli filamendi jooksma. pa\u0308ev hiljem oli tulemus ka\u0308es \u2013 eemalt tundus see suurt mittemidagiu\u0308tlev hall plastikust kobakas. La\u0308hemalt vaadates aga tunnen a\u0308ra pildi..."}, {"text_idx": "#000002", "text": "... aga siis to\u0303stad Sa selle postkaardisuuruse plaadi vastu valgust, laelambi poole vo\u0303i paned telefoni taskulambi selle taha ja tadaaa! Milline a\u0308ge seepiakarva pilt! Ja pildikvaliteet oli ka selline ta\u0308iesti asjalik. Minu telefoniga laelabivalguse poole suunatud va\u0308risev ka\u0308si to\u0303mbab seda veidi maha siin pildil, aga see pa\u0308riselt ka on nii a\u0308ge!"}, {"text_idx": "#000003", "text": "\u201cNu\u0308u\u0308d on meil puudu veel vaid lamp!\u201d teatas o\u0303hinas Andreas. Ja tema o\u0303hin on miski, mis mulle nii va\u0308ge meeldib."}, {"text_idx": "#000004", "text": "Teadmine, et me saame valge filamendi kohevarsti ka\u0308tte, oli mo\u0303nus. Andreas asus juba faili ette valmistama. Millise kujuga me selle lambi vo\u0303iks teha? Variante on palju. Toru? Koonus? Pall? Vo\u0303i kleepida kokku erinevatest sirgetest vo\u0303i veidi kumeratest nelinurkadest? Kolmest? Neljast? Vaatasime ja vo\u0303rdlesime, kaalusime ja mo\u0303tlesime. Joonistasime la\u0308bi ka erinevaid variante. Ma kaldusin kleepimise poole, aga Andreas tahtis ko\u0303ige enam katsetada ikka puhast sirgete seintega silindrit, et masinast tuleks va\u0308lja juba valmis asi. No olgu."}, {"text_idx": "#000005", "text": "Milliseid pilte me sinna panna vo\u0303iks? Ja mitu? Mis vo\u0303iks sellisel kujul a\u0308ge olla? Andreas pakkus, et a\u0308kki teeks meile endile u\u0308he lambi me Stina Kase poolt tehtud imearmsate pulmapiltidega. Ronisin FBs pulmapiltide albumisse ja noppisin sealt mo\u0303ned kaalumiseks. Saatsin sellise to\u0303mmise Andreasele."}, {"text_idx": "#000006", "text": "Ta katsetas neid nii- ja naapidi kokku ja ja\u0308i pidama kolme pildi juurde. No kolm, siis kolm. Piltide vahele valis ta raami, kuigi saab ka ilma, aga raamiga tundus meile mo\u0303lemale parem antud juhul. Korra mo\u0303tlesin ku\u0308ll, et kas ma tahan ikka lampi po\u0303lema pannes seal pidevalt fotot na\u0308ha, et a\u0308kki on joonistus a\u0308gedam. Aga tegelikult on Andreast ja meid koos na\u0308ha alati nii armas. Pealegi oli hetkel oluline teostada katse ja mitte liiga palju leiutada, mida ja kuidas."}, {"text_idx": "#000007", "text": "Ma olin o\u0303ppimisest suht sooda ja tundsin, et minu pa\u0308evast on puudu just u\u0308ks taaskasutuspoe ku\u0308lastus. Andreasel oli esialgu plaan autosse ootama ja\u0308a\u0308da, aga siis otsustas ta ikkagi kaasa tulla, sest telefoni oli ta koju ja\u0308tnud, sest tahtis sellest rahu saada ja niisama oli ka igav passida. Mul vo\u0303ib seal aega minna. Sorisin kastides pisikese kujukesi kokku ja tema oli jupp aega kuhugi kadnud. Siis saabus ta minu juurde peas hirmo\u0303nnelik na\u0308gu ja ka\u0308es kobakas metallist lambijalg, ilma varjuta."}, {"text_idx": "#000009", "text": "\u201cKui ei to\u0308o\u0308ta, siis ma panen ta to\u0308o\u0308tama. Mul on vaja just seda jalga,\u201d oli ta endas va\u0308ga kindel. Eks tegelikult tal ju oligi lamp ju prinditava kupli jaoks veel puudu ja korraga astus ta oma idee teostusele pika sammu la\u0308hemale. Seesama lambijalg ma\u0308a\u0308ras lo\u0303puks kupli diameetri. Teoorias oleks ta printeri jaoks vo\u0303inud veel ka suts suurem olla. Ko\u0303rgus oli plaanitud u\u0308sna maksimaalne vo\u0303imalik."}, {"text_idx": "#000013", "text": "Neljapa\u0308eva o\u0303htuks hakkas asi juba peaaegu nagu valmis saama. Meie naeratused olid juba va\u0308lja joonistunud. Va\u0308ga torkida printimise ajal ei julgenud. Vaatasime eemalt ja endiselt lootsime, et sujub nu\u0308u\u0308d kenasti lo\u0303puni kogu see protsess. Ja tadadadada reede lo\u0303unapaiku tegi masin su\u0308gava ohke, mida ta ikka teeb, kui on millegagi valmis saanud ja meie toru oli valmis!"}, {"text_idx": "#000015", "text": "No tegelikult oli esimene katse minu telefoniga salaja minu laua all, sest ma tahtsin nii va\u0308ga na\u0308ha, kuidas see valge print ikka ja\u0308i. Andreas otsis sel hetkel ko\u0308o\u0308gis alles parajat pirni. Ja siis ta saabus ja katsetas. Pu\u0308hkis ja puhus mo\u0303ned o\u0303rnad lahtised filamendikiud eemale ja oli silmna\u0308htavalt tulemusega rahul."}, {"text_idx": "#000016", "text": "Inimene ja tema lamp! Nu\u0308u\u0308d on meil selline kergelt reljeefne tavaline lihtne valge torukupliga laualamp. Ma alles nu\u0308u\u0308d taipasin, et lambist saab ka ilma inimeseta pilti teha, aga kui lambimeister ise on nii vaimustuses, siis olgu ta ka parem juba pildil, sest mo\u0303lemad on nii ilmatuma armsad ju."}, {"text_idx": "#000017", "text": "Ja samasugune pilt sellest, kui lamp on sisse lu\u0308litatud ka. Efekti on ju vaja na\u0308ha."}, {"text_idx": "#000018", "text": "\u201cVaata nu\u0308u\u0308d sinna lambi sisse ka. kas ma paistan sealt ka?\u201d"}, {"text_idx": "#000019", "text": "Andreas surus silmad kinni, et ere valgus teda ei pimestaks. Mind ta avaravasti sel juhul ei na\u0308inud seal lambi sees. Kui mitte just oma peas, hihii!"}, {"text_idx": "#000020", "text": "\u201cTee nu\u0308u\u0308d u\u0308ks video ka!\u201d palun Andreas ja ma katsetasin siis ka sellega. Kvaliteet on lahja ja esitlus on kodune ja ko\u0303ige heledama pildi peal vo\u0303tab veidi virvendama ka. Aga no lamp on aus ja igati kasutusko\u0303lbulik. Na\u0308ete?"}, {"text_idx": "#000021", "text": "Ehk et lubage tutvustada, ma olen nu\u0308u\u0308d siis lambikuplimeistri uhkusest o\u0303hevil abikaasa. Ja\u0308rgmine katse tuleb arvatavasti minu tehtud fotodega juba, sest mul on olnud nu\u0308u\u0308d aega selle asja u\u0308le veidi mo\u0303tiskleda. Vo\u0303i on teil ideid? Tellimusi?"}, {"text_idx": "#000022", "text": "Selle hetkeni, kui meie majas ei olnud 3D printerit oli Andreasel kaks hobi \u2013 legod ja mo\u0303o\u0303gavo\u0303itlus. Nu\u0308u\u0308d tundub, et ma pean talle siia isikliku pisikeste toredate tegude/tigude rubriigi avama. Hakkasin tegelikult andma u\u0308levaadet tema ta\u0308navalminud lambikuplist, aga jo\u0303udsin ringiga ikkagi alguse juurde ka. Ko\u0303igi meie lapselaste ja tulevaste po\u0303lvede huvides panen siis selle loo ka kirja ja lambi jutt tuleb ja\u0308rgmisel lehel."}, {"text_idx": "#000026", "text": "Vahepeal oli ta sunnitud ka pa\u0308risto\u0308o\u0308d tegema, aga sa\u0308tendavate silmadega mo\u0303te tiirles vaid ta\u0308helaeva u\u0308mber. Ma ka\u0308isin andsin projektile ka oma pisikese panuse. A\u0308kki la\u0308heb mo\u0303nes kauges galaktikas asja ette. Vihje ka \u2013 lusika leiate?"}, {"text_idx": "#000027", "text": "Tundub, et Andreas pole vist siiani ma\u0308rganud. Ma vahel ka\u0308in piilun. Vo\u0303i siis ma\u0308rkas ja pidas ka tarvlikuks kraamiks. Mul tuleb tunnistada, et vahepeal lisasin ma ta ta\u0308helaeva meeskonda ka Marge Simpsoni legokuju. Ta sobis sinna pisikeste borgide (need on Vancu suured lemmikud) ja BB8 juurde nii kenasti. Ehk neil oli seal just see ta\u0308di puudu (ja minu panus ta\u0308helaeva oligi enne seda liiga tagasihoidlik). Marge nad muidugi leidsid u\u0308les mo\u0303ne pa\u0308eva jooksul. Hakkas teine vist rohkem silma vo\u0303i midagi."}, {"text_idx": "#000028", "text": "Juba enne valmissaamist oli Andreas kindel, et tema ta\u0308helaev vajab ka vastavat valgustust sisse ja va\u0308lja ja helisu\u0308steemi. Ma kord pakkusin nii naljaga, et a\u0308kki tal on vaja tossu ka, et kui mingi luuk avaneb vo\u0303i va\u0308rk-sa\u0308rk. Haa, see olevat hea idee. Otsustasin oma ideed edaspidi rohkem endale hoida, sest see hull vo\u0303tab veel tuld ka muidu ko\u0303igest, hihii!"}, {"text_idx": "#000034", "text": "Siis oli Andreasel kindel plaan saada oma Millenium Falconi valgustuse jaoks sobivad jupid. Joonistas ja printis, joonistas veel ja printis veel ja siis ei teinud masin enam koosto\u0308o\u0308d. Andreas vo\u0303ttis ta tu\u0308kkideks ja pani uuesti kokku, asi lappas ja oli umbes. Sellest algas masina tegelik tundmao\u0303ppimine ja mina vaatasin vaid oma saja kiire toimetuse vahelt ko\u0303rvalt, et kuidas ta ku\u0308ll viitsib ja jaksab. Ja oskab! Ta ka\u0308is esimest korda siin elamise ajal apteegis, sest printer oli haige ja sellele oli vaja puhastusvahendit. Apteegist tuli ta tagasi vo\u0303idukalt o\u0303ige asjaga ja see oli umbes see hetk, kui ma taipasin, et kahe aastaga on ta siin u\u0308sna kohanenud. Asi hakkas taas to\u0308o\u0308le. Edasi keskendus ta masina tuunimisele ja uute filamentide leidmisele."}, {"text_idx": "#000035", "text": "Ma ootasin kannatlikult. Lisaks Andrease vidinatele oli Vanc saanud endale pisikese valge hu\u0308lge ja enda tegelaskuju Dungeons and Dragonsi ma\u0308ngust. See oli must ja selle vo\u0303tab ta ma\u0308ngimise ajaks alati ligi. Tan oli tellinud mingeid oma asju ja nende seas ka saanud praktilist abi ko\u0303rvaklappide parandamisel \u2013 katkine tu\u0308kk sai prinditud ja asendatud ning asi sobis valatult. Sel hetkel taipasin, et daaah, selles masinast vo\u0303ib isegi asja saada, no et ei olegi teine vaid ma\u0308nguasi. Eks ma salaja unistasin oma Kolme O\u0303ega katsetamisest ju ka. Minu esimene saak oli karuste ja torkivate jalgadega Rapuntsli pisike roheline so\u0303ber. Kunagi aeade alguses kinkis Andreas mulle sellise, aga see la\u0308ks Horvaatias koos tema so\u0303rmusega kaduma. Jalad olid karused, sest printer ei saa suvaliselt o\u0303hku midagi printida ja vajab selleks toestust, mis prinditakse samast materjalist. Hiljem tuleb see a\u0308ra lo\u0303igata ja puhatada. Sedasi ootab siis mu pisike roheline so\u0303ber siiani silmade maalimist ja tema saba vajab ka veel lisapuhastust. Aga mo\u0303te sellest, et Andreas ko\u0303igist asjadest valis just selle tegelase mulle esimeseks printimiseks, oli nii-nii eriline ja armas, sest see tuletab me u\u0308hsit pisikest su\u0308damelooma meelde."}, {"text_idx": "#000036", "text": "Sel ajal Andreas veel ei teadnud, et mingi teine meetod toestusena ja\u0308tab puhtama tulemuse. Kuigi mulle tundub endiselt, et see tugielementide puhastamine on asjade juures u\u0308ks ko\u0303ige keerulisem ta\u0308ppiso\u0308o\u0308. Oma a\u0308gedat lu\u0308lijalgadega kaheksajalga puhastades lo\u0303ikas ta kogemata u\u0308he kombitsagi tegelasel ku\u0308ljest sedasi. Nu\u0308u\u0308d on meil siis Nemo-lugudest tuttav seitsejalg Hank. Printerist tuli ta va\u0308lja sedasi:"}, {"text_idx": "#000038", "text": "Tegelikult on Andreas nu\u0308u\u0308dseks ku\u0308ll ka mitmel korral juba katsetanud minu pa\u0308ris oma asju printida. Aga ko\u0303ik katsed luhtusid eos vo\u0303i tulid va\u0308lja nii nagu neid ei oodatud ehk siis luhtusid mingil peenemal viisil ka. Lootus su\u0308nnib ja siis ja\u0308lle kaob, aga otsa pole ta saanud."}, {"text_idx": "#000041", "text": "Printer kiuksus o\u0308o\u0308d ja pa\u0308evad ja Andrease iga vaba hetke ta\u0308itsid videod. Muidugi printimisest! Mina magasin samal ajal tuletekk padja all ja tegin evakuatsiooniplaane oma peas. Tegelikult see ko\u0303ik muidugi nii hull ja ohtlik ei olnud. Mina olen lihtsalt hirmus ettevaatlik ja kardan kohutavalt tuld ja kuumust ja mo\u0303tlen alati viis sammu ette. Nii tunneme me ko\u0303ik end turvalisemalt."}, {"text_idx": "#000042", "text": "Andreas ei jo\u0303udnud viimase kuuse valmimist kuidagi a\u0308ra oodata, sest tal oli plaan. Vaid hetk peale viimase kuuse valmimist oli filament vahetatud rohelisest halli vastu ja sealt ta tuli \u2013 kuulus Han Solo pu\u0308stol. Kuidas iganes seda blasterit eesti keeles kutsuma peaks. Relvi kardan ma ju ka. Kuigi... arvake nu\u0308u\u0308d a\u0308ra, mis oli lapsena aastaid mu suurim su\u0308nnipa\u0308eva- ja jo\u0303ulukingisoov? 70ndate lapsed a\u0308kki ma\u0308letavad seda la\u0308bipaistvast plastikust va\u0308rviliste hammasratastega ragisevat relva? Mu ma\u0308lestuses olid sellel ka mingid tuled ku\u0308ljes, aga vo\u0303imalik, et ma\u0308lu lihtsalt ilustab. Vot sellest ma unistasin, sest tuttavatel poistel oli see olemas. Aga ma olin tu\u0308druk... mulle polnud see kohane kink. Ooooo, kuidas ma tahtsin olla poiss! Aru ma ei saa siiani, miks minu soovides terve elu kaheldud on?! Mitte et ma ta\u0308napa\u0308eval poiss tahaks olla, aga soovid ikka ei sobitu pahatihti u\u0308ldise u\u0308ldise arusaamise raami. Va\u0308he on neid, kes mu hullustega ro\u0303o\u0303msalt kaasa julgevad tulla \ud83d\ude00"}, {"text_idx": "#000043", "text": "Igal juhul vaatasin seda Andrease relvategu teatava ko\u0303rgendatud huviga. Sel ajal, kui mina viimaseid jo\u0303uluro\u0303o\u0303muputukaid va\u0308rvisin, va\u0308rvis tema oma relva. (Tuleb va\u0308lja, et mul on olnud nii kiired ajad, et ma pole mitte ainumat udukogu-piltigi taibanud teha sellest plassilt helehallist relva plasttoorikust!). Alguses pritsis ta selle spreiga mustaks, nii et aknad olid magamistoas pool pa\u0308eva lahti. Ja ei, va\u0308ljas ei olnud suvi, oli u\u0308sna keskpa\u0308rane kehv jo\u0303uludele vastav suveilm. Ka\u0308epideme tu\u0308kkide nahkja puiduva\u0308rvi toonimisel sain isegi mina natuke kaasa lu\u0308u\u0308a, sest sinna la\u0308ks paar tilka ka minu putukava\u0308rvidest. Ja natuke oli kasu ka minu teadmistest antud va\u0308rvidega, et need ei kuiva u\u0308ldse selliseks nagu sa neid alguses na\u0308ed. Siis tupsutas ta relva mustjat la\u0308ikivat pinda erinevate metallikva\u0308rvidega \u2013 kohad, mis on rohkem kuumust saanud, said kergelt sinakama varjundi ja teised rohkem pronksiva\u0308rvi punakama. Vo\u0303i oli tegemist kuumuse efektiga? Siis ta lihvis ja nu\u0308hkis ja va\u0308rvis ja kulutas siit-sealt veel, sest asi pidi va\u0308lja na\u0308gema nagu vana ja paljukasutatud. Tooriku sile plastikklots seda muljet ku\u0308ll ei ja\u0308tnud, et nii to\u0303etruud tulemust saaks saavutada, aga pu\u0308hendumisel on omad boonused. Tulemusega ja\u0308i ta ise igati rahule ja mina olen siiani vaimustuses. To\u0303etruuduse huvides ka\u0308is ta kusagil kalameeste poes ja ostis sinna sisse ka raskused. Kalapu\u0308u\u0308dmiseks on mingeid raskusi vaja? Ja\u0308lle asi, millest ma midagi ei tea."}, {"text_idx": "#000046", "text": "Esimese jo\u0303ulupu\u0308ha veetsime me sel aastal mu mamma ja baba juures, aga teise pu\u0308ha hommikul ei pannud Andreas kokku legosid. Kui mina lo\u0303puks a\u0308rkasin, oli temal valmis saanud o\u0308o\u0308 otsa printinud Foo Fightersi logo. Pildi tegin ma o\u0308o\u0308sel pimedas printimise ajal:"}, {"text_idx": "#000047", "text": "Ehk et kui mina lo\u0303puks a\u0308rkasin, siis ehitas tema arvutis parasjagu sellele sobivat hoidmise jalga. Siis sai 77 meenutav logo endale esimese va\u0308rvikihi peale ja ja\u0308i ootama, et teda edasi tuunitaks. Jalg o\u0303nnestus ka kenasti ja Andreas oli uhke, et juba ka ise suudab asju luua nullist. Ideedest meil siin ju puudust pole, aga mina istusin ikka ja ootasin midagigi, mis aitaks minu asju ka realiseerida. Need olevat liiga keerulised. Aita\u0308h, eksole! Seda ma tahtsingi kuulda, et tehnika keeldub minuga koosto\u0308o\u0308st. \ud83d\ude00"}, {"text_idx": "#000048", "text": "Aga silmanurgast na\u0308gin, et Andreas nokkis juba mo\u0303nda aega mu Kolme O\u0303e faili kalla nii ja naapidi. Ju siis ikka to\u0303esti on keeruline. Vo\u0303tsin seepeale faili ise ka lahti ja korjasin sealt a\u0308ra nii palju u\u0308leliigseid punkte kui ma na\u0308gin. Oli see ju omal ajal u\u0308ks minu esimesi katsetusi Illustratori programmis ja ma tegin mo\u0303nda asja ikka nagu pa\u0308ris kiviajal. Mo\u0303ni tund hiljem oli punktira\u0308gastikust saanud veidi va\u0308hem ra\u0308gastik, aga suurt tolku sellest polnud, sest printerile oli see ikka liiga suur amps. Vo\u0303ib-olla ma pole selle tegelase vastu ko\u0303ige so\u0303bralikum olnud ja peaks ka teda paitamas ka\u0308ima? Salaja sosistama vo\u0303luso\u0303nu? Eks ma proovin."}, {"text_idx": "#000049", "text": "Uus aasta algas uue tehnika katsetamise ja medalisajuga u\u0308sna ootuspa\u0308raselt, sest printeril puhkust ei olnud. Jo\u0303udsime baba ja mamma juurest peolt (loe: kaarte ma\u0308ngimast) koju alles kell 8 o\u0303htul ja sellest hetkest peale vehkisin mina oma miljonit koolito\u0308o\u0308d teha ja Andreas vehkis samal ajal printida. Ta oli pa\u0308he vo\u0303tnud, et printida peab saama ka erinevate va\u0308rvidega."}, {"text_idx": "#000052", "text": "Ja siis tekkis minul korraga tilluke lootus..."}, {"text_idx": "#000054", "text": "Ja siis said nad valmis. Ma isegi ei tea, mida temaga veel teha, aga na\u0308iteks vastu valgust on ta va\u0308ga nunnu. Aknale riputada nagu neid klaasasju riputatakse? Kerge ja turvaline valik oleks see."}, {"text_idx": "#000055", "text": "Kui ma pildi mustvalgeks keerasin, siis taipasime Andreasega, et tegelikult on meil ikkagi vaja uut valget filamenti, et mustaga koos saaks nii positiivis kui negatiivis toredaid asju sedasi teha. Ehk et korraga sai ka minust Andreas 3D maailma vaimustunud osaline."}, {"text_idx": "#000057", "text": "Ja enne, kui saabus esmaspa\u0308ev ja uus valge filament, tegi ta u\u0308he po\u0303neva katse veel..."}, {"text_idx": "#000058", "text": "(Ja\u0308tkub ta\u0308iesti lambi looga arvatavasti homme)"}]